钦定古今图书集成/明伦汇编/氏族典/第398卷 > 李植
## 钦定古今图书集成/明伦汇编/氏族典/第398卷 > 李植

按《明外史李植传》：“植字汝培。父承式，自大同徙居江
都，官福建布政使。植举万历五年进士，选庶吉士，授
御史。十年冬，张居正卒，冯保犹用事。帝雅衔居正、保，
未有以发植。发保十二大罪。帝震怒，罪保，植由是见
知，擢太仆少卿。给事中王敬民攻植，帝贬植户部员
外郎，调外，得绥德知州。旋引疾归。居十年，起沅州知”
州。屡官右佥都御史，巡抚辽东。明年，锦、义失事，巡按
御史王业弘劾植“失律。”诏解官家居听用。竟不召，卒。